**Ministru kabineta rīkojuma projekta**

**„Par rīcības komitejas izveidi 2021.gada pasaules čempionāta hokejā vīriešiem organizēšanas uzraudzībai” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir izveidot Rīcības komiteju 2021.gada pasaules čempionāta hokejā vīriešiem (turpmāk – Čempionāts) organizēšanas uzraudzībai, lai sekmētu valsts pārvaldes sadarbību ar Čempionāta rīkotājiem un nodrošināt regulāru informācijas apmaiņu par tā sagatavošanas gaitu. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Ministru kabineta 2017.gada 3.janvāra sēdes protokollēmuma „Par vēstules nosūtīšanu Starptautiskajai Ledus hokeja federācijai” (prot. Nr.1 53.§.) 4.2.apakšpunkts.
2. Latvijas Nacionālās sporta padomes 2018.gada 13.aprīļa sēdē nolemtais (prot. Nr.2 4.§, 4.2.apakšpunkts).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2017.gada 3.janvāra sēdē, izskatot jautājumu par Čempionāta organizēšanu, tika atbalstīta biedrības „Latvijas Hokeja federācija” (turpmāk – LHF) iecere organizēt Čempionātu kopā ar Baltkrievijas Hokeja federāciju. Vienlaikus tika nolemts (prot. Nr.1 53.§., 4.2.apakšpunkts), ka gadījumā, ja Starptautiskā Ledus hokeja federācija pieņem lēmumu par Čempionāta organizēšanu Baltkrievijā (Minskā) un Latvijā (Rīgā), Izglītības un zinātnes ministrijai (turpmāk – IZM) ir jāsagatavo un izglītības un zinātnes ministram noteiktā kārtībā izskatīšanai Ministru kabinetā jāiesniedz priekšlikumi par nepieciešamo turpmāko rīcību Čempionāta organizēšanai. 2017.gada 19.maijā Starptautiskās Ledus hokeja federācijas gadskārtējā kongresa balsojumā tika nolemts, ka Čempionāts norisināsies Baltkrievijā (Minskā) un Latvijā (Rīgā). Čempionāta ietvaros Latvijā (Rīgā) norisināsies grupu turnīrs un divas ceturtdaļfināla spēles. Ievērojot minēto, ņemot vērā pieredzi līdzīga mēroga nacionālas nozīmes starptautisku sporta pasākumu organizēšanā (2006.gada pasaules čempionāts hokejā vīriešiem un 2015.gada Eiropas čempionāta basketbolā vīriešiem finālturnīra grupas turnīrs), atsaucoties uz LHF 2018.gada 9.aprīļa vēstulē Nr.I-71/18 izteikto priekšlikumu, kā arī, ņemot vērā Latvijas Nacionālās sporta padomes 2018.gada 13.aprīļa sēdē IZM doto uzdevumu (prot. Nr.2 4.§, 4.2.apakšpunkts) izskatīšanai Ministru kabinetā virzīt Ministru kabineta rīkojuma projektu „Par rīcības komitejas izveidi 2021.gada pasaules čempionāta hokejā vīriešiem organizēšanas uzraudzībai”, IZM rosina Ministru kabinetu izveidot rīcības komiteju Čempionāta organizēšanas uzraudzībai, lai sekmētu valsts pārvaldes sadarbību ar Čempionāta rīkotājiem, kā arī nodrošinātu regulāru informācijas apmaiņu par tā sagatavošanas gaitu. IZM izstrādātais Ministru kabineta rīkojuma projekts paredz Čempionāta rīcības komitejā, kuras vadība tiktu uzticēta Ministru prezidentam, iekļaut visaugstākā līmeņa pārstāvniecību – izglītības un zinātnes ministru, finanšu ministru, iekšlietu ministru, LHF prezidentu un ģenerālsekretāru, kā arī Rīgas domes priekšsēdētāju. Tāpat Ministru kabineta rīkojuma projekts paredz, ka rīcības komitejas vadītājs, ja nepieciešams, attiecīgo jautājumu risināšanā iesaista citus speciālistus un ekspertus. Rīcības komitejas sekretariāta funkcijas pildīs IZM sadarbībā ar LHF. Plānots, ka Čempionāta rīcības komiteja šādā sastāvā darbosies Čempionāta sākotnējā sagatavošanas posmā, savukārt 2020.gada vasarā (kad līdz Čempionātam būs atlicis viens gads) rīcības komitejas sastāvs tiks paplašināts. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar Ministru prezidenta biroju un LHF. |
| 4. | Cita informācija | Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministrs Kārlis Šadurskis

Severs 67047935

edgars.severs@izm.gov.lv